

ΕΛΛΗΝΙΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π.Ε. & Δ.Ε. ΚΡΗΤΗΣ**

**Δ/ΝΣΗ Π/ΘΜΙΑΣ ΕΚΠ/ΣΗΣ ΧΑΝΙΩΝ**

# Ταχ/κή δ/νση : Ι. Γκερόλα 48B

 731 32 ΧΑΝΙΑ

**Πληροφορίες :** Εμμανουήλ Μηλιαράκης

**Τηλέφωνα :** 28210 47304

**FAX :** 28210 47301

**Ιστοσελίδα :** <http://dipechan.blogspot.gr>

**email :** mail@dipe.chan.sch.gr

**Χανιά, 5/5/2020**

**ΠΡΟΣ:**

ΜΜΕ

**Δελτίο Τύπου**

Με την από 01-05-2020 Πράξη Νομοθετικού Περιεχομένου (ΦΕΚ 90/1-1-2020) με θέμα «Περαιτέρω μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και την επάνοδο στην κοινωνική και οικονομική κανονικότητα» (Α’ 90), **προβλέπονται αλλαγές αναφορικά με τις ημερομηνίες εγγραφών μαθητών και μαθητριών στα Νηπιαγωγεία και Δημοτικά Σχολεία της χώρας** για το σχολικό έτος 2020-2021. Επίσης, **προβλέπεται η δυνατότητα ηλεκτρονικού τρόπου εγγραφής μαθητών και μαθητριών στα Νηπιαγωγεία.**

Συγκεκριμένα:

1. Με την παρ. 1 του άρθρου 35 της ανωτέρω ΠΝΠ, τροποποιείται η περ. α΄ της παρ. 4 του άρθρου 6 του Π.Δ. 79/2017 (Α’ 109). **Βάσει της διάταξης αυτής οι εγγραφές στα Νηπιαγωγεία της χώρας θα πραγματοποιούνται από τις 15 έως τις 30 Μαΐου κάθε έτους.**

2. Με την παρ. 3 του άρθρου 35 της ΠΝΠ, τροποποιείται η περ. α΄ της παρ. 4 του άρθρου 7 του Π.Δ. 79/2017 (Α’ 109). **Βάσει της διάταξης αυτής οι εγγραφές στα Δημοτικά Σχολεία της χώρας θα πραγματοποιούνται από τις 15 έως τις 30 Μαΐου κάθε έτους.**

Τέλος, με την παρ. 2 του άρθρου 35 της ΠΝΠ, ύστερα από την παρ. 4 του άρθρου 6 του Π.Δ. 79/2017(Α’ 109) προστίθεται παρ. 4Α, η οποία **προβλέπει τη δυνατότητα υποβολής με ηλεκτρονικά μέσα των αιτήσεων - υπεύθυνων δηλώσεων από τους γονείς/κηδεμόνες για εγγραφή των μαθητών και μαθητριών στα Νηπιαγωγεία.**

**Η ρύθμιση των θεμάτων σχετικά με τα δικαιολογητικά εγγραφής, όπως και οι τεχνικές και άλλες λεπτομέρειες,** θα ρυθμιστούν με έκδοση Κοινής Απόφασης των Υπουργών Παιδείας και Θρησκευμάτων και Ψηφιακής Διακυβέρνησης, για την οποία θα υπάρξει νεότερη ανακοίνωση.

Μέχρι τότε, οι γονείς/κηδεμόνες των μαθητών/μαθητριών του Νομού μας μπορούν να ενημερώνονται βάσει της διεύθυνσης κατοικίας τους από τους παρακάτω συνδέσμους

**για τα όρια των περιφερειών εγγραφών των Νηπιαγωγείων:** <https://www.google.com/maps/d/viewer?mid=1ef2gFNMsHiEw3QQxWm1--1v1nyINJ0s8&ll=35.50296000230542%2C24.020170399006588&z=13>

**για τα όρια των περιφερειών εγγραφών των Δημοτικών Σχολείων:** <https://www.google.com/maps/d/viewer?mid=1XggG0YMNsIHElMY_sib0u9vSSdhjhy6p&ll=35.50335619595061%2C24.02025422130123&z=13>

**Ο Διευθυντής Π.Ε. Χανίων**

**Εμμανουήλ Μηλιαράκης**